શિવાજી પાર્ક પોલીસ-સ્ટેશનમાં બાવીસ વર્ષની બ્રિટિશ યુવતી વિક્ટોરિયાએ (નામ બદલ્યું છે) ગઈ કાલે બપોરે સેક્સ્યુઅલ અસૉલ્ટની ફરિયાદ નોંધાવી હતી. તેણે તેની ફરિયાદમાં કહ્યું હતું કે દાદરના પ્લાઝા સિનેમાની સામે આવેલા વીર કોતવાલ ગાર્ડનમાં તેના ફ્રેન્ડ જિમી (નામ બદલ્યું છે) સાથે તે સમય પસાર કરી રહી હતી ત્યારે આરોપીએ પાછળથી અયોગ્ય રીતે તેની હાથ ફેરવ્યો હતો. જોકે સામા પક્ષે પોલીસનું કહેવું છે કે આરોપીનો ઇરાદો વિનયભંગનો નહીં પણ કાંઈક ઝૂંટવવાનો-ચોરી કરવાનો હતો.